Държавен вестник, бр. 49, 2002 г., стр. 43

Б Р О Й  49
Д Ъ Р Ж А В Е Н   В Е С Т Н И К
С Т Р .  43
1. достатъчно широко кланично помещение
за зашеметяване, обезкръвяване попарване и
скубане, което позволява тези дейности да се
провеждат на отделни места;
2. помещение за клане със стени с миещо се
покритие на височина два метра или до тавана;
3. достатъчно широко помещение за изкорм-
ване и заготовка, което позволява изкормване-
то да се извършва на отдалечено място от други-
те работни места или да е отделено от тях чрез
преграда, която да предпазва от заразяване;
4. хладилно помещение с достатъчен капа-
цитет в зависимост от вида на закланите птици,
със специално заключващо се отделение за
съхранение на труповете, нуждаещи се от до-
пълнителни изследвания.
(2) Изискването по ал. 1, т. 4 не се прилага,
когато месото се изпраща незабавно в транжор-
ни или магазини за месо и когато транспорти-
рането му не продължава повече от един час.
Това изключение се разрешава от органите на
ДВСК за всеки конкретен случай.
(3) Птиците, вкарани в кланичната зала, се
колят незабавно след зашеметяването им; за-
шеметяване може да не се извършва в случаи на
ритуално клане.
(4) Болните или съмнително болните птици
се колят в птицекланиците по ал. 1 само ако има
разрешение от държавен ветеринарен лекар.
(5) Когато е дадено разрешение за клане на
болни или съмнително болни птици, клането
се извършва под контрола на държавен вете-
ринарен лекар, като се вземат мерки за пре-
дотвратяване на замърсяването. Помещения-
та се почистват и дезинфекцират, преди да се
използват отново.
Г л а в а  ч е т в ъ р т а
ХИГИЕНА НА ПЕРСОНАЛА, ПОМЕЩЕНИЯ-
ТА И ОБОРУДВАНЕТО В ПРЕДПРИЯТИЯТА
Чл. 12. (1) В предприятието се поддържа аб-
солютна хигиена на помещенията, оборудване-
то и персонала.
(2) Лицата, които работят с открито или
опаковано прясно месо или работят в помеще-
ния, където месото се обработва, пакетира или
транспортира, носят чисти шапки, ботуши и
работно облекло в светли цветове или друго
защитно облекло.
(3) Лицата по ал. 2:
1. носят чисто работно облекло през целия
работен ден и го сменят по време на работа и
всеки път, когато е необходимо;
2. измиват и дезинфекцират ръцете си по
няколко пъти на ден и всеки път, когато е
необходимо.
(4) Лицата, които са били в контакт с болни
птици или заразено месо, незабавно измиват
ръцете си до лактите с гореща вода и ги дезин-
фекцират.
Чл. 13. Не се допуска хранене, пиене и пуше-
не в работните помещения, складовете, места-
та за товарене и разтоварване, помещенията за
приемане и разпределяне и местата и коридо-
рите, през които се транспортира прясното месо.
Чл. 14. (1) Не се допуска влизането на жи-
вотни и птици в предприятието, освен на тези,
предназначени за клане.
(2) Гризачите, насекомите и други вредите-
ли системно се унищожават.
Чл. 15. (1) Оборудването и инструментите,
използвани при работа с живи птици и с прясно
птиче месо, се поддържат чисти и в добро със-
тояние. Те се дезинфекцират по няколко пъти
по време на работа, след приключването є и
преди да бъдат използвани отново.
(2) Кафезите за доставка на птиците се изра-
ботват от неръждаем материал, лесен за почис-
тване и дезинфекция, и се почистват и дезин-
фекцират след всяко изваждане на птиците.
Чл. 16. (1) Помещенията, инструментите и
работното оборудване не могат да се използват
за други цели освен за обработка на прясно
птиче месо. Прясно месо, месо от отстрелян
дивеч, месо от дивеч, отглеждан във ферми, и
месни заготовки или продукти могат да се об-
работват след като помещенията, инструмен-
тите и работното оборудване са почистени и
дезинфекцирани преди използването им.
(2) Изискването по ал. 1 не се прилага за
транспортното оборудване, използвано в хла-
дилните складове за замразено месо, когато то
е пакетирано.
Чл. 17. Птичето месо и контейнерите за не-
говото съхранение не влизат в пряк допир с пода
на помещението.
Чл. 18. (1) На всеки етап от производството
се използва питейна вода, която отговаря на
изискванията на Наредба № 9 от 2001 г. за ка-
чеството на водата, предназначена за питейно-
битови цели.
(2) Използването на непитейна вода се раз-
решава само за производство на пара, противо-
пожарна защита, охлаждане на хладилното обо-
рудване и отстраняване на отпадъчните пера в
кланиците при условие, че е осигурена отделна
водопроводна мрежа без връзка с мрежата за
питейна вода. Тръбите за непитейна вода са
разграничени от тези за питейна вода.
Чл. 19. (1) Перата и другите отпадъчни про-
дукти от клането, които не са годни за човешка
консумация, незабавно се отстраняват.
(2) Не се допуска разпръскването на дърве-
ни стърготини, трици и каквито и да е други
материали, които могат да замърсят месото, по
пода на работните помещения и помещенията
за съхраняване на прясно птиче месо.
Чл. 20. Миещите препарати, дезинфекцион-
ните средства и други подобни вещества се из-
ползват така, че да не замърсяват прясното пти-
че месо. След употребата им инструментите и
машините се изплакват обилно с питейна вода.
Чл. 21. (1) Всяко лице, заето в добива и обра-
ботката на прясно птиче месо, подлежи на пред-
варителни и периодични медицински прегледи